Vi er nu så langt i kælderoprydningsprocessen og bygningen af nye kælderrum, at vi langt om længe kan åbne op for fordelingen af de ekstra opbevaringsrum.

Der er to typer opbevaringsrum, bagtrapperum og kælderrum, fællesbetegnelsen er opbevaringsrum.

Et opbevaringsrum tilhører ikke en lejlighed det tilhører ejerforeningen, som giver en betinget brugsret til et opbevaringsrum. Betingelsen er at opbevaringsrummet ikke ”misbruges” så der opstår skader på ejendommen – brandfare eller være til gene for andre i området. De samme betingelser gælder for opbevaringsrum der udlejes.

Ejerforeningens bestyrelse har besluttet følgende regelsæt og proces for tildeling af et ekstra kælderrum.

Vi har oprettet 4 prioriteter på ventelisten:

1. Lejligheder der ikke har et opbevaringsrum.
2. Lejligheder der har et bagtrapperum men ikke et kælderrum.
3. Lejligheder har et har et kælderrum i forvejen.
4. Lejligheder der allerede har et ekstra kælderrum eller en integreret tinglyst kælder.

Vi har et begrænset antal ekstra kælderrum. Derfor oprettes en dato prioriteret venteliste i de forskellige prioritetskategorier og ejerne vil blive kontaktet på mail, når der er et ledigt kælderrum i deres kategori og de står øverst på ventelisten. Først sorteres der efter prioritet – når der er flere med samme prioritet sorteres der efter datoen for ansøgning.

Den første uge i hver måned gennemgås ventelisten og eventuelle ledig opbevaringsrum tilbydes til dem der står øverst på ventelisten. Tilbuddet skal bekræftes inden 3 dage ellers tilbydes rummet til den næste på ventelisten og man fjernes fra ventelisten.

Et ekstra kælderrum koster kr. 75,- pr. måned som opkræves sammen med fællesudgifterne.

Et ekstra kælderrum kan ikke overdrages i forbindelse med salg og det vil blive frigjort til ventelisten.

Bestyrelsen kan beslutte at opsige et ekstra kælderrum med et varsel på 3 måneder, der kan ikke erhverves særlige rettigheder til et kælderrum. Brugeren af et ekstra kælderrum kan opsige rummet med et varsel på en måned og rummet vil blive besigtiget for behov for renovering og frigivet til ventelisten.

Det er ikke tilladt at videreudleje et kælderrum.

Når man flytter eller frigør et ekstra kælderrum, skal det afleveres tømt, hvis der efterlades genstande, bliver disse, uden yderligt varsel, fjernet på ejers regning.

Der er ingen venteliste for bagtrapperum, da disse aldrig bliver frigivet, men skulle det alligevel ske, vil de lejligheder der er tættest på og som ikke i forvejen har et bagtrapperum blive spurgt. Hvis der er to interesserede, der bor lige tæt på, vil der blive foretaget en lodtrækning. Hvis man får tildelt et bagtrapperum og har et kælderrum i forvejen, vil der blive opkrævet leje af kælderrummet, hvis man ønsker at beholde dette.

Ejerne kan indbyrdes bytte opbevaringsrum, men bytningen skal registreres i ejerarket og begge ejere skal give skriftligt tilsagn om bytningen.

Alle opbevaringsrum er registreret i ejerarket og det er denne registrering der er gældende. Hvis du blot har benyttet et kælderrum der var ledigt og som ikke er registreret på din lejlighed – vil rummet blive tømt uden yderligt varsel. Hensatte genstande i kælderen vil også blive fjernet – der er et fast varsel på døren ind til kælderen.

Bestyrelsen fastsætter lejeprisen for brugsretten, en evt. prisforhøjelse skal varsles med 3 måneder.

*Med venlig hilsen*

*E/F Aladdins Bestyrelse*